പമ്ബാ കോളജിന് അഞ്ചു റാങ്കുകള് മാന്നാര്: എം.ജി സര്വകലാശാലയുടെ ബിരുദ പരീക്ഷയില് റാങ്കുകളുടെ സുവര്ണ തിളക്കവുമായി പരുമല ദേവസ്വം ബോര്ഡ് പമ്ബാ കോളജ്. കലാലയത്തിന്റെ ചരിത്രത്തില് തന്നെ അഞ്ചു റാങ്കുകള് ഒരുമിച്ച് ലഭിക്കുന്നത് ആദ്യമായാണ്. ഇംഗ്ലീഷ് വിഭാഗത്തില് അതുല്യാരാജേഷും ബോട്ടണി വിഭാഗത്തില് ബിന്സിവര്ഗീസും ഒന്നാം റാങ്ക് നേടി. ബോട്ടണി വിഭാഗത്തില് അഞ്ജനാമുരളി രണ്ടാം റാങ്ക് കരസ്ഥമാക്കി. സുവോളജി വിഭാഗത്തില് അനാമിക.ജി.രാജ് ഏഴാം റാങ്കും കൊമേഴ്സ് വിഭാഗത്തില് അബിനാവല്സാഅലക്സ് ഒന്പതാം റാങ്കും നേടി. ഇംഗ്ലീഷ് സാഹിത്യത്തില് ഒന്നാം റാങ്ക് നേടിയ അതുല്യാരാജേഷിനെ വിജയം കൂടുതല് തിളക്കമുള്ളതാണ്. സര്വകലാശാല കലോത്സവത്തിലും ദേശീയ സര്വകലാശാല പ്രസംഗ മത്സരത്തില് ഉന്നത വിജയം നേടാന് അതുല്യയ്ക്ക് കഴിഞ്ഞു. പമ്ബാ കോളജിലെ കലാകാരന്മാരുടെ കൂട്ടായ്മയ്ക്ക് അതുല്യ നേതൃത്വം നല്കി വരുന്നു. കേന്ദ്ര സര്ക്കാരിന്റെ ഗ്രീന് കാമ്ബസ് പുരസ്കാരം ഏറ്റുവാങ്ങിയതിന് പിന്നാലെ ലഭിച്ച ഈ നേട്ടം കലാലയത്തിന് ഇരട്ടിമധുരമായി മാറി.